open-index/open-wikipedia-markdown huggingface dataset:
Πανελλήνιο πρωτάθλημα στίβου ανδρών 1946

Το **[[Πανελλήνιο πρωτάθλημα στίβου ανδρών]] 1946** ήταν το πρώτο που διοργανώθηκε μεταπολεμικά. Διεξήχθη από τις 8 ως τις 10 Ιουνίου 1946 στο Παναθηναϊκό Στάδιο της Αθήνας μαζί με το αντίστοιχο Πανελλήνιο πρωτάθλημα στίβου γυναικών και περιλάμβανε 21 αγωνίσματα. Δεν διεξήχθη πρωτάθλημα Μαραθωνίου και δεκάθλου. Πρωταθλητής σύλλογος αναδείχθηκε ο **[[Εθνικός Γ.Σ.]]** για 15η φορά στην ιστορία του.

## Αποτελέσματα
1939 | 1940 | 1946 | 1947 | 1948
thumb|Ο πρωταθλητής στη δισκοβολία, Νίκος Σύλλας.

***Εκτός βαθμολογίας**:
1 Το πένταθλο (με 10 αθλητές) και τα 3.000μ στιπλ διεξήχθησαν στις 21 Ιουλίου στο Στάδιο.
2 Διεξήχθη στις 17 Νοεμβρίου 1946 στη διαδρομή Στάδιο-Χαρβάτι-Στάδιο με συμμετοχή 6 αθλητών. Μετά τον Βαρτζάκη τερμάτισαν: 2) Βασ. Κουσίδης (ΑΕΚ) 2:10.50, 3) Παν. Σωτήρχος (ΕΓΣ) 2:29.0.

## Βαθμολογία

## Παραπομπές


## Πηγές
* "Αθλητική Ηχώ", 10/6/1946.
* "Αθλητική Ηχώ", 7/6/1946.
* "Αθλητική Ηχώ", 13/6/1946.

Ανδρων
Κατηγορία:Στίβος το 1946
Κατηγορία:Διοργανώσεις στίβου στην Αθήνα
PH (αποσαφήνιση)

Η συντομογραφία λατινικών χαρακτήρων **PH** ή **pH** ή **.ph** (στην αγγλική γλώσσα προφέρεται πι-έιτς) και ελληνικός αριθμός μπορεί να αναφέρεται:

## Επιστήμες και μονάδες μέτρησης
* Ως pH (potentia Hydrogenii), μέτρο οξύτητας ή αλκαλικότητας διαλύματος μιας χημικής ουσίας (προφέρεται πε-χα).
* Στη Φωσφίνη, ως **PH<sub>3</sub>** , χημική ένωση. 
* Ως πρόθεμα **Ph**, αναφέρεται στην οργανική ρίζα φαινύλιο.
* Στην Ανρί (μονάδα μέτρησης) ως **pH** (picoHenry) που ισοδυναμεί με 10-12 Ανρί.
* Στην Ανρί (μονάδα μέτρησης) ως **PH** (PetaHenry) που ισοδυναμεί με 1015 Ανρί.

## Γεωγραφικοί και άλλοι όροι
* Στις Φιλιππίνες ως **PH**,  χώρα, κατά ISO country code. 
** Ως .ph στον top-level domain κωδικό για τις Φιλιππίνες στο Διαδίκτυο.
* Στις Πολυνησιακές αερογραμμές ως **PH** κατά IATA.

## Στην ελληνική γλώσσα
* Ως **ΡΗ΄** ή **ρη΄** στον αριθμό 108 στο ελληνικό σύστημα αρίθμησης
Πανελλήνιο πρωτάθλημα ανώμαλου δρόμου γυναικών 1962

Το **[[Πανελλήνιο πρωτάθλημα ανώμαλου δρόμου γυναικών]] [[1962]]** διεξήχθη στις 4 Mαρτίου στην Αθήνα, στο δασώδη λόφο στην τοποθεσία "Πύργος της Βασιλίσσης" στους Αγ. Αναργύρους (απόσταση 2000μ.). Πρωταθλητής στο ομαδικό αναδείχθηκε ο Άρης Θεσσαλονίκης για δεύτερη συνεχόμενη φορά.

## Ομαδική βαθμολογία

## Ατομικό

## Πηγή
* Αθλητική Ηχώ, 5/3/1962.

Γυναικων
Κατηγορία:Στίβος το 1962
Κατηγορία:Διοργανώσεις στίβου στην Αθήνα
Πανελλήνιο πρωτάθλημα ανώμαλου δρόμου γυναικών 1964

Το Πανελλήνιο πρωτάθλημα ανώμαλου δρόμου γυναικών 1964 διεξήχθη στις 22 Mαρτίου στην Αθήνα, στον Παράδεισο Αμαρουσίου, σε απόσταση 2000μ. Πρωταθλήτρια στο ομαδικό αναδείχθηκε η ομάδα της Εθνικής Ακαδημίας Σωματικής Αγωγής (ΕΑΣΑ).

## Ομαδική βαθμολογία

## Ατομικό (2.000μ)

## Πηγές
* Αθλητική Ηχώ, 23/3/1964.

Γυναικων
Κατηγορία:Στίβος το 1964
Κατηγορία:Διοργανώσεις στίβου στην Αθήνα
Βραβείο Καμόες

Το **Βραβείο Καμόες** (στα πορτογαλικά: *Prémio Camões*), αποτελεί το σημαντικότερο λογοτεχνικό βραβείο της πορτογαλικής γλώσσας και αφορά το συνολικό έργο των βραβευθέντων.

Φέρει το όνομα του μεγάλου Πορτογάλου ποιητή Λουίς δε Καμόες και απονέμεται κάθε χρόνο από το Ίδρυμα Εθνικής Βιβλιοθήκης  (*Fundação Biblioteca Nacional* ) και το βραζιλιάνικο Εθνικό Τμήμα Βιβλίου (*Departamento Nacional do Livro*). σε συγγραφείς που γράφουν εξαιρετικά έργα στα πορτογαλικά. 

Συχνά θεωρείται ισότιμο με το Νόμπελ Λογοτεχνίας για έργα στα πορτογαλικά. Το χρηματικό έπαθλο που το συνοδεύει είναι αξίας 100.000 ευρώ.

## Βραβευθέντες

## Παραπομπές


Καμοες
Κατηγορία:Πορτογαλική λογοτεχνία
Νοσοκομείο των Πέντε Πληγών

Με τη χαρακτηριστική ονομασία "**Νοσοκομείο των Πέντε Πληγών**" (ισπανικά: Hospital de las Cinco Llagas, προφέρεται **Οσπιτάλ ντε λας Θίνκο Γιάγας**), φέρεται το ιστορικό και επιβλητικό κτίριο της Σεβίλλης, που για τέσσερις αιώνες λειτούργησε ως νοσοκομείο και σήμερα στεγάζει το κοινοβούλιο της Ανδαλουσίας, στην Ισπανία.

Το Νοσοκομείο των Πέντε Πληγών φέρεται να ιδρύθηκε το 1500 από την Καταλίνα ντε Ριβέρα ως κοινωφελές ίδρυμα και η οικοδόμησή του ξεκίνησε επίσημα στις 12 Μαρτίου του 1546 με τη χρηματοδότηση του γιου της, Φαντρίκε Ενρίκου της Ριβέρα, κοντά στη Καζα ντε Πιλάτος στη Μακαρένα. Πρώτος αρχιτέκτονας που ανέλαβε το έργο ήταν ο Martin de Gaínza, ο οποίος διηύθυνε τις εργασίες μέχρι το θάνατό του το 1556. Στη συνέχεια ακολούθησαν πολλοί άλλοι και το νοσοκομείο άρχισε να λειτουργεί το 1559 ως το μεγαλύτερο στην εποχή του νοσοκομείο της Ευρώπης διαθέτοντας 1000 κρεβάτια. Οι εργασίες οικοδόμησης ολοκληρώθηκαν το 1613 και από τότε εξυπηρετούσε ασθενείς μέχρι το 1960 όταν άρχισε η σταδιακή περικοπή ιατρικών πτερύγων μέχρι που τελικά και εγκαταλείφθηκε.

Από αρχιτεκτονικής πλευράς πρόκειται για ένα τριώροφο κτίριο περιμετρικό σχήματος παραλληλογράμμου που στις γωνίες του έφερε πύργους και στο εσωτερικό του αίθριο χωρισμένο σε πέντε αυλές στο κέντρο των οποίων οικοδομήθηκε το 1560 περίλαμπρη εκκλησία υπό τον Ερνάν Ρουΐθ τον νεότερο. Η Αναγεννησιακή του εξωτερική πρόσοψη αναδεικνύεται με τα περίλαμπρα αετώματα και τις παραστάδες που φέρουν όλα τα παράθυρα του δεύτερου ορόφου και ειδικότερα η μπαρόκ πύλη του με πρόστυλο από δύο ζεύγη βαθροτών δωρικών κιόνων όπου ο υπερκείμενος εξώστης φέρει επίσης ανάγλυφο μικρότερο σε ύψος πρόστυλο με κίονες κορινθιακού ρυθμού το οποίο και επιστέφει αέτωμα με ανάγλυφα εμβλήματα της υγείας. Πολλοί έχουν χαρακτηρίσει το κτίριο αυτό ως αντίγραφο του νοσοκομείου Οσπεντάλε Ματζόρε του Μιλάνου.
Το δε δίκτυο ύδρευσης και αποχέτευσης που διέθετε, αλλά και τον ιατρικό εξοπλισμό με εργαστήρια, πλούσια βιβλιοθήκη κ.λπ. το καθιστούσαν ως ένα από τα καλλίτερα της εποχής του με εξαιρετικές συνθήκες υγιεινής και παροχής περίθαλψης, ειδικότερα την εποχή των μεγάλων επιδημιών.

Τελικά στις αρχές του 1972 λόγω της κακής κατάστασής του άρχισε το σταδιακό κλείσιμό του. 

Μετά από χρόνια εγκατάλειψης, το 1986 εκπονήθηκαν σχέδια για τη μετατροπή του ιστορικού κτηρίου σε έδρα της Βουλής της Ανδαλουσίας. Η νέα έδρα της Βουλής εγκαινιάστηκε στις 28 Φεβρουαρίου (Ημέρα της Ανδαλουσίας) του 1992. Οι απαραίτητες όμως εργασίες στο κτήριο ολοκληρώθηκαν στο συνολό τους το 2003.  

## Παραπομπές


## Πηγές
* Εκδόσεις Καθημερινή - Οδηγοί του Κόσμου - Σεβίλλη και Ανδαλουσία, Αθήνα 1999, σελ.87.

## Εξωτερικοί σύνδεσμοι
* 

Κατηγορία:Σεβίλλη
Κατηγορία:Κτίρια και κατασκευές στην Ανδαλουσία
Κατηγορία:Νοσοκομεία
Κοινοβούλιο της Ανδαλουσίας

Το **Κοινοβούλιο της Ανδαλουσίας **(στα ισπανικά, *Parlamento de Andalucía*) είναι, μαζί με την Προεδρία της Κυβέρνησης (*Presidencia de la Junta*) και το Προεδρικό Συμβούλιο (*Consejo de Gobierno*) ένα από τα τρία όργανα που αποτελούν την Κυβέρνηση της Ανδαλουσίας (*Junta de Andalucía*), την περιφερειακή κυβέρνηση της Αυτονομίας, στην Ισπανία. Το Κοινοβούλιο κατέχει την νομοθετική εξουσία για την περιφέρεια· αποτελείται από 109 βουλευτές που εκλέγονται βάσει άμεσης καθολικής ψηφοφορίας των πολιτών της Ανδαλουσίας (δηλ. των ισπανών υπηκόων που είναι εγγεγραμμένοι ως πολίτες κάποιου ανδαλουσιανού δήμου) κάθε τέσσερα χρόνια. Ιδρύθηκε το 1982, μετά την ψήφιση του Καθεστώτος Αυτονομίας της Ανδαλουσίας τον προηγούμενο χρόνο. Σήμερα φιλοξενείται στο Νοσοκομείο των Πέντε Πληγών, στη Σεβίλλη.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα του Κοινοβουλίου

Κοινοβούλιο
Γραφειοκρατία

Με τη λέξη **γραφειοκρατία** εννοείται η διεκπεραίωση διοικητικών υποθέσεων σχετικών με τις δημόσιες υπηρεσίες από άτομα που ασχολούνται επαγγελματικά με την εν λόγω δραστηριότητα.

Η ανεξάρτητη λειτουργία του προσωπικού της γραφειοκρατίας που ακολουθείται συνήθως από σχετικές εγγυήσεις ανεξαρτησίας και μονιμότητας ενίοτε ανταγωνίζεται την πολιτική εξουσία με αποτέλεσμα ο όρος να αποκτά αρνητικές αποχρώσεις, σημαίνοντας την υψηλή συγκέντρωση ανεξέλεγκτων τύπων και διαδικασιών που δυσχεραίνουν τη διεκπεραίωση είτε κρατικών ή ιδιωτικών υποθέσεων.

Οι αρνητικές επιπτώσεις της αναπτυγμένης γραφειοκρατίας επιβάλλουν στα σύγχρονα κράτη την επιδίωξη της απλούστευσης των διοικητικών τύπων και διαδικασιών, και αναβάθμιση της εκπαίδευσης του προσωπικού που στελεχώνει δημόσιες υπηρεσίες.

Συνήθως σήμερα (ειδικά μετά την Κρίση) εννοούνται τα περιττά βήματα για μια διαδικασία που αυξάνουν τον χρόνο διεκπεραίωσης της.
## Θεωρίες περί γραφειοκρατίας
### [[Μαξ Βέμπερ]] (Max Weber)
Σύμφωνα με τον Μαξ Βέμπερ τα χαρακτηριστικά της γραφειοκρατίας καθορίζονται ως εξής:
# Οι αρμοδιότητες και οι ευθύνες των υπαλλήλων ορίζονται ευκρινώς και νομιμοποιούνται ως επίσημα καθήκοντα.
# Η οργάνωση των αρμοδιοτήτων ακολουθεί ιεράρχηση εξουσίας από πάνω προς τα κάτω.
# Οι υπάλληλοι του συστήματος της γραφειοκρατίας επιλέγονται και εξελίσσονται βάσει των προσόντων τους.
# Οι διοικητικές δράσεις και αποφάσεις καταγράφονται και αποτελούν τμήμα μόνιμου και διαρκούς αρχείου.
# Τα διοικητικά στελέχη υπόκεινται σε κανόνες και διαδικασίες, οι οποίες εξασφαλίζουν αξιόπιστη συμπεριφορά. 
# Η διοίκηση των υπαλλήλων ασκείται από σώμα εκτός του οργανισμού στον οποίο ανήκουν, (πολιτική ηγεσία ενίοτε).
## Παραπομπές


## Βιβλιογραφία
* Σεραφετινίδου Μελίνα, Το φαινόμενο της γραφειοκρατίας : Η ιστορική αφήγηση: Από την απολυταρχία στον κρατικό καπιταλισμό, εκδ. Gutenberg - Γιώργος & Κώστας Δαρδανός, Αθήνα, 2012.

## Εξωτερικοί σύνδεσμοι
* 
* 

Κατηγορία:Πολιτική επιστήμη
Κατηγορία:Διακυβέρνηση
Κρατικό λαχείο κοινωνικής αντίληψης

μικρογραφία|300px|Πρωτοχρονιάτικο λαχείο του έτους 2011 - 2012
Το **Πρωτοχρονιάτικο λαχείο** ή **Κρατικό Λαχείο Κοινωνικής Αντίληψης** είναι επίσημο λαχείο του ελληνικού κράτους που κυκλοφορεί και κληρώνει μία φορά τον χρόνο, την τελευταία ημέρα κάθε έτους.

## Κυκλοφορία
Το πρωτοχρονιάτικο λαχείο με την τωρινή του ονομασία κυκλοφορεί από το 1967. Παλαιότερα κυκλοφορούσε και κληρωνόταν αντί αυτού το «Λαχείο Συντακτών», από το 1928 ως το 1967, το οποίο καταργήθηκε επί χούντας. Κάθε παραμονή Πρωτοχρονιάς ολόκληρη η Ελλάδα ζούσε στον παλμό του Λαχείου Συντακτών, το οποίο μοίραζε διαμερίσματα, μαγαζιά, αυτοκίνητα, χρήματα, μέχρι και ολόκληρες πολυκατοικίες. Το Λαχείο Συντακτών είναι ένα από τα σύμβολα μιας εποχής.

## Κέρδη
Το Κρατικό λαχείο μοιράζει, ακόμα και αν χρειαστεί επιπλέον κλήρωση, τουλάχιστον το 55% των εισπράξεών του.

## Πηγές - Παραπομπές
*Διεύθυνση Κρατικών Λαχείων - Πρωτοχρονιάτικο


Κατηγορία:Τυχερά παιχνίδια
Ιερώνυμος ντε Μπος

Ο **Ιερώνυμος ντε Μπος** (**Hieronymus de Bosch**) ή **Τζερόνιμο ντε Μπος** (**Jeronimo de Bosch**) (1740-1811) ήταν ποιητής και σημαντικός λόγιος της λατινικής γλώσσας. Έγραψε αρκετά βιβλία, με ιδιαίτερα σημαντικά το «Poëmata» (1803) και το «Anthologia Graeca», που περιείχε την Ανθολογία του Πλανούδη, με μετάφραση στα λατινικά.

Το όνομά του στην έκδοση της Ανθολογίας του Πλανούδη αναφέρεται ως Hieronymο de Bosch (για την ακρίβεια ab Hieronymο de Bosch, δηλαδή του Ιερώνυμου ντε Μπος), αλλά σε πίνακές του και στον τίτλο βιβλίων του αναφέρεται ως Jeronimo De Bosch ή Hieronymi De Bosch. Μπορεί να αναφέρεται και με άλλες παραλλαγές π.χ. Hieronimus de Bosch, Geronimo de Bosch, Heinrich van den Bosch, Jeronomio de Bosch, Jeronymo de Bosch ή Hieronymus Boschius.

Γεννήθηκε στο Άμστερνταμ στις 23 Μαρτίου 1740. Ήταν μαθητής του Pieter Burman και του Vander Wilp. Σε ηλικία 20 ετών έγινε αρχιγραμματέας του Δήμου στη γενέτειρά του, εργασία που του επέτρεπε να ασχοληθεί παράλληλα με τη συγγραφή και τη μελέτη. Το 1800 έπιασε δουλειά στο Πανεπιστήμιο του Λέιντεν (Leyde). Πέθανε στο Λέιντεν την 1η Ιουνίου 1811.

## Έργα
Τα έργα του είναι:
*Anthologia Graeca cum versione Latina Hugonis Grotii, Hieronymo de Bosch, Ultrajecti e Τypographia B. Wild & J. Altheer, vol. 1, 1795, vol. 2, 1797 vol. 3 1798, vol. 4, 1810 (με τίτλο Observationes in Anthologiam graecam) (και η συνέχεια του έργου του, μετά το θάνατό του: vol 5, 1822 (γράφτηκε από τον David Jacobus van Lennep, έφερε όμως το όνομα του de Bosch)), περιείχε την Ανθολογία του Πλανούδη και άλλα ποιήματα
*Bibliotheca Boschiana sive catalogus librorum qui studiis inservierunt viri celeberrimi H*. - 1812
*Carmen de aequitate hominum. - 1793
*Curae secundae in Horatii Epistolam ad Pisones de arte poetica e sc*. - 1812
*Lofrede op J. R. Deiman. - [1808]
*Poemata. - 1803, 1808
*Poematum appendix. - 1808
*Über Homers Ilias. - 1788
*In acerbum funus Nicolai Bondt, 1796
*In funere Nicolai Vriesii, 1766

## Αναφορές


Κατηγορία:Ολλανδοί ποιητές
Συνάρτηση παραγωγής

Στην Οικονομική Επιστήμη η **συνάρτηση παραγωγής** είναι μία στατιστική εξίσωση που εκφράζει τη σχέση μεταξύ των ποσοτήτων των παραγωγικών συντελεστών, (εργασία, κεφάλαιο), που χρησιμοποιούνται και της ποσότητας παραγωγής που επιτυγχάνεται εξ αυτών.

Με την εξίσωση αυτή στην ουσία αποκαλύπτεται η ποσότητα που μπορεί να παραχθεί από κάθε συνδυασμό των παραγωγικών συντελεστών με την προϋπόθεση όμως ότι χρησιμοποιούνται οι αποτελεσματικότερες μέθοδοι παραγωγής. Έτσι με τη συνάρτηση παραγωγής είναι δυνατοί οι ακόλουθοι τρεις βασικοί στόχοι: 
α) Η μέτρηση της παραγωγικότητας επί ενός συντελεστή ή και η μεταβολή της που μπορεί να προκύψει σε μία αυξομείωση μιας μονάδας του ίδιου συντελεστή. Επακόλουθο αυτού είναι τελικά η ορθή κατανομή του εισοδήματος στους συντελεστές παραγωγής, που αυτός είναι και ο πρωταρχικός στόχος της συνάρτησης. 
β) Επίσης κάτω υπό ειδικές συνθήκες είναι δυνατός και ο προσδιορισμός του λεγόμενου "οριακού προϊόντος" στη συμβολή του κάθε συντελεστή με επακόλουθο επίσης την ιδανική κατανομή του εισοδήματος. 
γ) Ακόμα με την αυτή συνάρτηση γίνεται ευκολότερος ο προσδιορισμός του λιγότερου δαπανηρού συνδυασμού των συντελεστών στη παραγωγή μιας δεδομένης ποσότητας προϊόντος. 

Χρήση του όρου αυτού απαντάται τόσο στη μικροοικονομία όσο και στη μακροοικονομία. Σχεδόν όλες οι οικονομικές θεωρίες θεωρούν τη συνάρτηση παραγωγής ως προϋπόθεση, είτε σε επίπεδο παραγωγικότητας χώρας είτε σε επίπεδο επιχειρήσεων. Έτσι υπό την άποψη αυτή η συνάρτηση παραγωγής καθίσταται μία από τις βασικές έννοιες της Οικονομικής Επιστήμης αν και υπάρχουν πολλές ενστάσεις για την ανταπόκριση του όρου σε συνολική παραγωγή ως συνολική συνάρτηση.

## Πηγές
* "Εγκυκλοπαίδεια Πάπυρος Larousse Britannica" τομ.48ος,σελ.143.

Κατηγορία:Παραγωγή
Κατηγορία:Μικροοικονομική
Κατηγορία:Οικονομικά της παραγωγής
Εξώστης (έντυπο)

thumb|200px|Εξώφυλλο τεύχους του εβδομαδιαίου εντύπου ''Εξώστης'', 5 με 11 Μαΐου 2011. Το εξώφυλλο είναι έργο της Στεφανίας Βελδεμίρη.
Ο **Εξώστης** είναι το πρώτο δωρεάν διανεμόμενο έντυπο (free press) στην Ελλάδα.  

Έδρα του έντυπου είναι η Θεσσαλονίκη.  

## Ίδρυση
Ιδρυτής του ήταν ο δημοσιογράφος και συγγραφέας Τάσος Μιχαηλίδης. Στενοί του συνεργάτες ήταν η Δώρα Ιωακειμίδου και ο Χρήστος Πιστοφίδης, ενώ αρχισυντάκτης ο Στράτος Κερσανίδης. Σκοπός του έντυπου ήταν να καλύψει ένα κενό ενημέρωσης σε ό,τι αφορούσε στα πολιτιστικά και πιο ειδικά στα κινηματογραφικά και καλλιτεχνικά δρώμενα της πόλης. 

## Κυκλοφορία
Η πρώτη κυκλοφορία του *Εξώστη* έγινε στις 13 Νοεμβρίου 1987 και γνώρισε μεγάλη αποδοχή ανοίγοντας το δρόμο σε πολλά free press έντυπα. Από τότε και επί 24 χρόνια ο *Εξώστης* υπήρξε εβδομαδιαία εφημερίδα πολιτισμού, με παρουσία στη Θεσσαλονίκη. Κυκλοφορούσε κάθε Πέμπτη και τροφοδοτούσε τη Θεσσαλονίκη με πληροφορίες και απόψεις για τον πολιτισμό και την πολιτική, για το σινεμά, τις συναυλίες, τα εικαστικά αλλά και τον παλμό της πόλης.   

Στις 14 Ιουνίου του 2000, ο ιδρυτής του έντυπου πέθανε.  

Το καλοκαίρι του 2010 ο "Εξώστης" σταμάτησε να κυκλοφορεί προσωρινά για οικονομικούς λόγους. 

Τον Μάιο του 2011 μια νέα ομάδα εκδοτών ανέλαβε την επανέκδοση και κυκλοφορία του εντύπου. Υπό την διεύθυνση των Θανάση Ψαρρά, Γιώργου Γεωργιάδη και της αρχισυντάκτριας Μαρίας Φαρδέλλα, έγιναν σημαντικές αλλαγές ως προς την τελική μορφή του Εντύπου. Με περισσότερες σελίδες, έγχρωμο πλέον Layout κατάφερε ο Εξώστης να αυξήσει το τιράζ του, αλλά και να διανέμεται και στην Αθήνα. Η νέα προσπάθεια κυκλοφόρησε 85 τεύχη και είχε διάρκεια μέχρι τον Ιανουάριο του 2014, όποτε και ανέστειλε την κυκλοφορία του εντύπου free press.

Σήμερα ο Εξώστης έχει μεταβάλει την μορφή του σε ιστοσελίδα που ασχολείται με θέματα τοπικού ενδιαφέροντος (Θεσσαλονίκη), πολιτισμού, ποιότητας ζωής και νεολαίας και φυσικά με το σινεμά κάνοντας αισθητή την παρουσία του σε όλες τις ηλικιακές ομάδες με ενεργή συμμετοχή στα δρώμενα της πόλης και με πλούσιο πρωτογενές υλικό σε κείμενα αλλά και φωτογραφίες με νέα πρόσωπα, που αρθρογραφούν καθημερινά.  

## Παραπομπές


## Εξωτερικοί σύνδεσμοι
* Επίσημη ιστοσελίδα, ΕxostisPress.Gr
Κατηγορία:Περιοδικά με τόπο έκδοσης τη Θεσσαλονίκη
Κατηγορία:Ελληνικά περιοδικά
Κατηγορία:Ιστότοποι της Ελλάδας
Βιολογική παραγωγή

Στη Βιολογία, αλλά και γενικότερα στις Βιοεπιστήμες, με τον όρο **βιολογική παραγωγή** χαρακτηρίζεται γενικά η κάθε είδους δημιουργία νέας οργανικής ουσίας από τους ζωντανούς οργανισμούς.

Η βιολογική παραγωγή αποτελεί αυτούσια ένα προσδιοριστικό μέτρο του βιολογικού πλούτου ενός βιολογικού πληθυσμού, μιας βιοκοινότητας ή ενός οικοσυστήματος που μπορεί να παρουσιάζει μια γεωγραφική περιοχή, χώρα ή ήπειρος. Η μελέτη αυτής αποτελεί ιδιαίτερο σε σπουδαιότητα κλάδο της Οικολογίας και ειδικότερα σε σημαντικές εφαρμογές στη βελτίωση της απόδοσης των λεγομένων "ανθρωπογενών οικοσυστημάτων" όπως χαρακτηρίζονται π.χ. η γεωργία, η κτηνοτροφία, οι υδατοκαλλιέργειες κ.λπ.

Η βιολογική παραγωγή βασίζεται στην ενέργεια που απαιτείται για τη συνέχιση της ζωής. Πρωταρχική πηγή ενέργειας εν προκειμένω για όλους τους οργανισμούς αποτελεί η ηλιακή ακτινοβολία όπου δι΄ αυτής οι οργανισμοί δεσμεύουν κάποια ποσότητα (φωτοχημική ενέργεια) με τη φωτοσύνθεση. Έτσι παρατηρείται η πρωτογενής παραγωγή, η δευτερογενής, η τριτογενής, η τεταρτογενής κ.λπ. που ουσιαστικά κάθε μία εξ αυτών αποτελεί και ένα ιδιαίτερο στάδιο κατανάλωσης, δημιουργώντας στο σύνολό τους τη λεγόμενη τροφική αλυσίδα. Για παράδειγμα η βλάστηση ενός έλους (πρωτογενής π.) καταναλώνεται από ακρίδες (δευτερογενής π.), και αυτές από τρωκτικά (τριτογενής π.) και αυτά από φίδια ή γεράκια (τεταρτογενής π.) κ.λ.π.

Η βιολογική παραγωγή εκφράζεται συνηθέστερα σε ποσότητα θερμότητας δηλαδή σε κιλοθερμίδες που θεωρητικά απελευθερώνεται από την πλήρη οξείδωση των οργανικών ενώσεων που παράγονται είτε ανά τετραγωνικό μέτρο επιφάνειας σε ετήσια βάση, είτε ως ουσία κατά βάρος που παράχθηκε ανά τ.μ. ετήσια, με αντίστοιχες μονάδες μέτρησης **Kcal/m<sup>2</sup>/yr**, ή  **g/m<sup>2</sup>/yr**

## Πηγές
* "Εγκυκλοπαίδεια Πάπυρος Larousse Britannica" τομ.48ος,σελ.141.

Κατηγορία:Οικολογία
Φάσκες

Οι **φάσκες** (λατινικά: *fasces*, ή **δέσμες των ραβδούχων**, *fasces lictorii*) είναι αρχαίο ρωμαϊκό έμβλημα εξουσίας, συμβολιζόταν από δέσμες ράβδων που είναι το σύμβολο των κυρίως αρχόντων της Ρωμαϊκής Πολιτείας. Προς δήλωση του βαθμού εξουσίας ο αριθμός των δεσμών των ράβδων μεταβαλλόταν κατ’ άρχοντα, και συγκεκριμένα, 24 δέσμες ράβδων κρατούσε ο Δικτάτωρ, ενώ 12 ο βασιλιάς και καθένας από τους υπάτους, 2 οι στρατηγοί στην πόλη σε περίοδο ειρήνης και 6 στον πόλεμο. Έξι επίσης κρατούσαν και οι αρχιστράτηγοι (αντιπραίτορες) της Ρώμης. Τις δεσμίδες αυτές κουβαλούσαν οι ραβδούχοι οι οποίοι συνόδευαν τους αξιωματούχους για προστασία. Το σύμβολο αυτό χρησιμοποιήθηκε και από τους Ετρούσκους. Το σύμβολο αυτό βρίσκεται σε οικόσημο της οικογένειας LATIN ή LININUS που είναι εντοιχισμένο στους τοίχους του Πανεπιστημίου της Πάντοβα. 

Στη νεώτερη εποχή χρησιμοποιήθηκε και χρησιμοποιείται σαν μέρος των συμβόλων διαφόρων κρατών και  οργανισμών για να συμβολίσει τον ρεπουπλικανισμό. Από το 1821 εικονίζεται στο θυρεό και τη σημαία του κράτους Gran Colombia της Λατινικής Αμερικής, η οποία από το 1903 διασπάστηκε σε μικρότερα κράτη. Από το 1830 υπάρχει στον θυρεό του Εκουαδόρ. Επίσης χρησιμοποιείται από την Βουλή των Αντιπροσώπων των ΗΠΑ. 
thumb|Ο θυρεός της Gran Colombia του 1821
thumb|left|Άγαλμα του Αβραάμ Λίνκολν, 1920, Lincoln Memorial
Στον 20ό αιώνα έγινε περισσότερο γνωστό ως σύμβολο του φασιστικού κόμματος και στη συνέχεια της Φασιστικής Ιταλίας, για να δώσει ιστορικό υπόβαθρο στην ιδεολογία του "φασισμού". Σήμερα η δημόσια χρήση των δεσμίδων των ραβδούχων στην Ιταλία απαγορεύεται.

## Παραπομπές


## Πηγές
* Μεγάλη Ελληνική Εγκυκλοπαίδεια, Τόμος IΣΤ΄, Εκδοτικός Οργανισμός « Ο ΦΟΙΝΙΞ» Φειδίου 6 – Αθήνα, Έκδοση 2α
*Σύγχρονη ιστορία του ευρωπαϊκού μαχητικού αντιφασισμού, Βαλέριο Τζεντίλι, 24γράμματα, Αθήνα 2020

Κατηγορία:Σύμβολα
Συλλογικοί σελιδοδείκτες

Οι **Συλλογικοί Σελιδοδείκτες** ("social bookmarks") είναι διαδικτυακοί σελιδοδείκτες που έχουν αποθηκευτεί από πολλούς χρήστες σε έναν κοινόχρηστο διακομιστή στο Διαδίκτυο, έτσι ώστε ο κάθε χρήστης να μπορεί να ανταλλάσσει και να έχει πρόσβαση – εκτός από τους δικούς του – στους σελιδοδείκτες που έχουν αποθηκευτεί και διαμοιραστεί μεταξύ των συνδεομένων ατόμων. Η πρόσβαση στην υπηρεσία μπορεί να γίνει μέσω ενός προγράμματος περιήγησης στο διαδίκτυο (φυλλομετρητή - Web browser) και για ορισμένους φυλλομετρητές μέσω ειδικών επεκτάσεων ή προσθέτων για τη διευκόλυνση της λειτουργίας.

Οι σελιδοδείκτες ή «αγαπημένες ιστοσελίδες» οργανώνονται σε κατηγορίες με τη χρήση ετικετών ευρετηρίασης που αποτελούν το κλειδί για την ανάκτηση της πληροφορίας.

## Ιστότοποι και Υπηρεσίες
Πάροχοι υπηρεσιών συλλογικών σελιδοδεικτών αρκετά διαδεδομένοι είναι οι Diigo, Delicious, Digg και StumbleUpon. Υπάρχουν εξειδικευμένες υπηρεσίες  όπως το Connotea, που απευθύνεται σε επιστήμονες και ερευνητές. Έναν διαφορετικό οπτικοποιημένο τρόπο οργάνωσης προσφέρουν οι Pearltrees και Symbaloo.

Οι χρήστες μπορούν να προσθέσουν τους δικούς τους σελιδοδείκτες, να διαγράψουν, να αξιολογήσουν, να σχολιάσουν και να προσθέσουν τις δικές τους ετικέτες. Έχουν στη διάθεσή τους πληροφορίες για τους σελιδοδείκτες των άλλων χρηστών, τους οποίους μπορούν και να ενσωματώσουν στη δική τους συλλογή. Εκτός από τη δυνατότητα – ανάλογα με την υπηρεσία – κατηγοριοποίησης  και αναζήτησης με ετικέτα ή συνδυασμό ετικετών, συνήθως εμφανίζονται στην αρχική σελίδα οι πρόσφατα αποθηκευμένοι από τους χρήστες σύνδεσμοι, καθώς και κατάλογοι δημοφιλών ή σχετικών με τα ενδιαφέροντά μας συνδέσμων, τους οποίους μπορούμε να παρακολουθούμε με τη βοήθεια ενός RSS-Feed. Επιπλέον υπηρεσίες που παρέχονται είναι η δημιουργία ομάδων, e-mail, εισαγωγή και εξαγωγή σελιδοδεικτών, εργαλειοθήκες και επεκτάσεις για διάφορους φυλλομετρητές.

## Πηγές
* Tony Hammond, Timo Hannay, Ben Lund und Joanna Scott: *[http://www.dlib.org/dlib/april05/hammond/04hammond.html Social Bookmarking Tools (I): A General Review]*. στο: D-Lib Magazine 11, Αριθμ. 4, 2005.
* L. F. Spiteri: *http://webology.ir/2007/v4n2/a41.html  Structure and form of folksonomy tags: the road to the public library catalogue* στο Webology, Τόμος 4, Αριθμ.2, 2007.
*

## Παραπομπές


Κατηγορία:Διαδίκτυο
Κατηγορία:Συνεργασία
Οιδίπους και Σφίγγα (Γκυστάβ Μορώ)

**Ο Οιδίποδας και η Σφίγγα** (γαλ. *Œdipe et le Sphinx*)  είναι αριστουργηματικός πίνακας του Γάλλου ζωγράφου Γκυστάβ Μορώ. Φιλοξενείται στο Μητροπολιτικό Μουσείο Τέχνης στη Νέα Υόρκη.

## Περιγραφή
Ο πίνακας περιγράφει το μύθο του Οιδίποδα και της Σφίγγας. Ο ήρωας έχει συναντήσει το μυθικό τέρας, με μορφή γυναίκας, φτερούγες αρπακτικού πτηνού και σώμα λιονταριού. Κατασκευάστηκε το έτος 1808 από τον τότε άγνωστο 38χρονο Μορώ και αγοράστηκε από τον Ναπολέοντα τον Μάιο του 1864. Κεντρική μορφή του πίνακα είναι η Σφίγγα, η οποία έχει ανέβει στο στήθος του Οιδίποδα. Ο Οιδίπους βρίσκεται σε αδιέξοδο με την πλάτη στο βράχο. Φοράει χλαμύδα, στηρίζεται στο δόρυ του και αντικρίζει τη  Σφίγγα έτοιμος να την αντιμετωπίσει. Ανάμεσα στη σκηνή και στον θεατή ανοίγεται γκρεμός, στον οποίο βρίσκονται μόνο λίγα υπολείμματα των διαμελισμένων σωμάτων των προηγούμενων περαστικών θυμάτων του τέρατος. Στη δεξιά πλευρά του πίνακα διακρίνουμε έναν κίονα με φίδι που αναρριχάται προς μία πεταλούδα. Δεξιά και αριστερά φυτρώνει λίγη βλάστηση, μια συκιά και μια δάφνη. Αριστερά, στο βάθος, ένας δρόμος οδηγεί μέσα από ένα φαράγγι για την Θήβα.

## Πηγές

* Παρουσίαση του έργου στο Μητροπολιτικό Μουσείο

Κατηγορία:Πίνακες που απεικονίζουν ελληνικούς μύθους
Κατηγορία:Εκθέματα στο Μητροπολιτικό Μουσείο Τέχνης
Κατηγορία:Σφίγγες
Κατηγορία:Πίνακες του Γκυστάβ Μορώ
Α.Γ.Σ. Άρτεμις Κορυδαλλού

Ο **Αθλητικός Γυμναστικός Σύλλογος «Άρτεμις Κορυδαλλού»** είναι ελληνικό αθλητικό σωματείο που δραστηριοποιείται στην πόλη του Κορυδαλλού, όπου βρίσκεται η έδρα του, το 2ο Κλειστό Γυμναστήριο Κορυδαλλού. Επίσημο έτος ίδρυσής του είναι το 1970 και χρώματα του το μπλε και το λευκό. 

Ο σύλλογος δραστηριοποιείται στο άθλημα της πετοσφαίρισης και διατηρεί τμήμα πετοσφαίρισης γυναικών για αθλήτριες όλων των ηλικιών. Μέχρι και το 1978 διέθετε τμήμα κολύμβησης, το οποίο έκτοτε λειτουργεί ως ανεξάρτητο σωματείο με την ονονασία Ν.Γ.Σ.  Άρτεμις '78 και έδρα το Δημοτικό Αθλητικό Κέντρο Νίκαιας «Πλάτων».

## Τμήμα πετοσφαίρισης γυναικών

### Ιστορικό
Ο σύλλογος αποτελεί την πρώτη ομάδα γυναικείας πετοσφαίρισης που ιδρύθηκε στο νομό Πειραιά και τη Δυτική Αττική. Ιδρυτής της και πρώτος προπονητής της για 25 συνεχή χρόνια ήταν ο Στάθης Σαραντέας.

Η Άρτεμις Κορυδαλλού για πολλά χρόνια αγωνιζόταν σε υψηλό επίπεδο στις Εθνικές Κατηγορίες της γυναικείας πετοσφαίρισης με πολλές αθλήτριές της να πλαισιώνουν τις Εθνικές Ομάδες Κορασίδων, Νεανίδων και Γυναικών.

Μέχρι περίπου τα μέσα της δεκαετίας του 2000, ο σύλλογος αγωνιζόταν στην A' Κατηγορία Γυναικών της Ε.Σ.ΠΕ.Δ.Α. όταν την αγωνιστική περίοδο 2007-08 κατέκτησε το Πρωτάθλημα της Κατηγορίας, κερδίζοντας παράλληλα την άνοδο στην Α2 Εθνική κατηγορία Γυναικών. 

Κατά την αγωνιστική περίοδο 2009-10 ολοκλήρωσε τις αγωνιστικές του υποχρεώσεις στην 3η θέση της βαθμολογικής κατάταξης της Α2 Εθνικής, λαμβάνοντας μέρος στα πλέι-οφ. Την επόμενη περίοδο, 2010-11, ο σύλλογος κατέλαβε την 1η θέση του βαθμολογικού πίνακα του 1ου Ομίλου της Α2 Εθνικής, κερδίζοντας την επιστροφή του στην κορυφαία κατηγορία της ελληνικής γυναικείας πετοσφαίρισης.

Στη συνέχεια, ο σύλλογος γνώρισε δύο συνεχόμενους  υποβιβασμούς.Την περίοδο 2011-12 υποβιβάστηκε από την Α1 Εθνική και την επόμενη περίοδο, 2012-13, υποβιβάστηκε από την Α2 Εθνική αντίστοιχα, επιστρέφοντας στις κατηγορίες της Ε.Σ.ΠΕ.Δ.Α.

## Γήπεδο

Έδρα του συλλόγου αποτελούσε μέχρι το 2013 το Κλειστό Γυμναστήριο Κορυδαλλού «Θεώδορος Πούτος» και έκτοτε, έδρα του αποτελεί το 2ο Κλειστό Γυμναστήριο Κορυδαλλού, χωρητικότητας 400 θέσεων.

## Τμήματα υποδομής
Κατά την αγωνιστική περίοδο 1988–89 το τμήμα Νεανίδων της Αρτέμιδος Κορυδαλλού κατέκτησε το Πρωτάθλημα Ελλάδος.

## Παραπομπές


## Εξωτερικοί σύνδεσμοι
* Α.Γ.Σ. Άρτεμις Κορυδαλλού, επίσημος ιστότοπος του τμήματος πετοσφαίρισης.
* Κλειστό Κορυδαλλού, πληροφορίες στον ιστότοπο Stadia.gr

Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1970
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Δ.Α.
Κατηγορία:Δήμος Κορυδαλλού
Ιβάν Ανδρεάδης

Ο **Ιβάν Ανδρεάδης**  (3 Απριλίου 1924 - 27 Οκτωβρίου 1992) ήταν  Τσεχοσλοβάκος αθλητής της επιτραπέζιας αντισφαίρισης. Την δεκαετία 1947-1957 σημείωσε μεγάλες επιτυχίες στα παγκόσμια πρωταθλήματα, κερδίζοντας πολλά μετάλλια.
 Το 1947 κέρδισε τον πρώτο του σημαντικό τίτλο, που ήταν το εθνικό πρωτάθλημα της Τσεχοσλοβακίας.

## Τίτλοι
Αναδείχθηκε παγκόσμιος πρωταθλητής στο απλό  (2ος το 1951, 53- 3ος το 1950, 54 και 57), στο διπλό (1949, 51, 55, 57- 2ος το 1950, 56- 3ος το 1953), στο διπλό μικτό (1954, με παρτενέρ την Γκ. Φαρκάς από την Ουγγαρία-2ος  το 1956, 57- 3ος το 1950)), και στο ομαδικό ανδρών (1947, 48, 50, 51- 2ος το 1949, 54, 55, 56- 3ος το 1953, 57). Το 1958 τέθηκε προσωρινά εκτός της εθνικής ομάδας της Τσεχοσλοβακίας κατηγορούμενος για λαθρεμπόριο. Πέθανε στην Πράγα το 1992.

## Μετά το θάνατό του
Ο Ανδρεάδης εντάχθηκε στο Πάνθεον (Hall of Fame) της Διεθνούς Ομοσπονδίας Επιτραπέζιας Αντισφαίρισης το 1995, έχοντας το ρεκόρ των 27 μεταλλίων σε παγκόσμια πρωταθλήματα: 9 χρυσά, 10 αργυρά και 8 χάλκινα.

## Παραπομπές


Κατηγορία:Τσεχοσλοβάκοι αθλητές της επιτραπέζιας αντισφαίρισης
Γ΄ Εθνική ποδοσφαίρου ανδρών 1997-1998

Το πρωτάθλημα της **Γ΄ Εθνικής ποδοσφαίρου ανδρών της περιόδου 1997-98** διεξήχθη σε δύο ομίλους με τη συμμετοχή 30 ομάδων. Με την ολοκλήρωση του πρωταθλήματος την άνοδο στην Β΄Εθνική εξασφάλισαν ο  Ιάλυσος Ρόδου, ο Α.Ο. Αγίου Νικολάου, ο Π.Α.Σ. Γιάννινα  και ο  Πιερικός. Στη Δ΄Εθνική υποβιβάστηκαν οι Πάμισος Μεσσήνης, Εργοτέλης, Α.Ο. Κέρκυρα, Αγία Ελεούσα, Α.Π.Σ. Κόρινθος, Α.Ο. Πύργος, Ορφέας Αλεξανδρούπολης , Α.Ε. Τυρνάβου, Ορέστης Ορεστιάδας, Αγροτικός Αστέρας, Απόλλων Λάρισας και Αναγέννηση Άρτας.

## Βαθμολογίες
### Νότιος Όμιλος

### Βόρειος Όμιλος

## Παραπομπές


## Πηγές

*Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
*Rsssf Πρωτάθλημα Γ Εθνικής, 1997-98

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1997-1998
Master Hands

Το ***Master Hands*** είναι ντοκιμαντέρ του αμερικάνικου κινηματογράφου του 1936. Θεωρείται ως σημαντικό κινηματογραφικό έργο από πλευράς πολιτισμού, ιστορική και αισθητική.

Επιλέχθηκε στις ΗΠΑ από την Εθνική Ταινιοθήκη της Βιβλιοθήκης του Κογκρέσου με στόχο να διατηρηθεί λόγω της "πολιτισμικής, ιστορικής ή αισθητικής του αξίας".

## Πλοκή
Το έργο χρηματοδοτήθηκε από την εταιρεία κατασκευής αυτοκινήτων Chevrolet. Δείχνει όλες τις φάσεις που χρειάζονται για τη παραγωγή ενός αυτοκινήτου και των εξαρτημάτων του. 

## Εξωτερικοί σύνδεσμοι

* Παρουσίαση του *Master Hands* στο Internet Archive
** Μέρος Α'
** Μέρος Β'
** Μέρος Γ'
** Μέρος Δ'

*

Κατηγορία:Ταινίες του 1936
Κατηγορία:Αμερικανικές ασπρόμαυρες ταινίες
Κατηγορία:Αγγλόφωνες ταινίες
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Γ΄ Εθνική ποδοσφαίρου ανδρών 1996-1997

Το πρωτάθλημα της **Γ΄ Εθνικής ποδοσφαίρου ανδρών της περιόδου 1996-97** διεξήχθη σε δύο ομίλους με τη συμμετοχή 36 ομάδων. Με την ολοκλήρωση του πρωταθλήματος την άνοδο στην Β΄Εθνική εξασφάλισαν ο  Εθνικός Αστέρας, η Καλλιθέα, η Αναγέννηση Καρδίτσας και οι Λύκοι Καλοχωρίου. Υποβιβάστηκαν στη Δ΄ Εθνική οι ομάδες: Ηλυσιακός, Ηρόδοτος, Α.Π.Σ. Πάτραι, Ένωση Ρόδου-Διαγόρα, Βαρβασιακός, Αλμωπός Αριδαίας, Α.Σ. Λαμία, Ηρακλής Πτολεμαΐδας, Αναγέννηση Γιαννιτσών, Α.Ε. Νιγρίτας και Αναγέννηση Κολινδρού. Στα αξιοσημείωτα του πρωταθλήματος ήταν ο υποβιβασμός του Ατρόμητου στη Δ΄ Εθνική για πρώτη φορά στην ιστορία του.

## Βαθμολογίες
### Νότιος Όμιλος

### Βόρειος Όμιλος

## Παραπομπές


## Πηγές

*Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
*Rsssf Πρωτάθλημα Γ Εθνικής, 1996-97

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1996-1997
Κωνσταντίνος Αριστίας

Ο **Κωνσταντίνος Κυριάκος Αριστίας** (ρουμανικά: *Costache Aristia*, Κωνσταντινούπολη 1800 – Βουκουρέστι 18 Απριλίου 1880) ήταν ο πρώτος Έλληνας και Ρουμάνος επαγγελματίας ηθοποιός, ιδρυτής του Ρουμανικού Εθνικού Θεάτρου, συγγραφέας και μεταφραστής.

## Βιογραφία
Αποφοίτησε από το γυμνάσιο στο Βουκουρέστι. Το 1817 η κόρη του ηγεμόνα της Βλαχίας Καρατζά, Ραλλού, ίδρυσε στο Βουκουρέστι το "Ελληνικό Θέατρο". Η Φιλική Εταιρεία κατόρθωσε έμμεσα να το επηρεάσει. Ο Αριστίας ως σπουδαστής, έπαιξε στο «Βρούτο» του Βολταίρου και στον «Τιμολέωνα» του Ιωάννη Ζαμπέλιου. Εμπνευσμένος από τις ιδέες του Διαφωτισμού αλλά και της απελευθέρωσης της Ελλάδας από τον Οθωμανικό ζυγό, ο Αριστίας προσχώρησε στη Φιλική Εταιρία. Από την έναρξη της Ελληνικής Επανάστασης στις ηγεμονίες, το Φεβρουάριο του 1821, ο Αριστίας συνασπίστηκε με τον Αλέξάνδρο Υψηλάντη. Στη Μάχη του Δραγατσανίου ήταν ο σημαιοφόρος του Ιερού Λόχου και ήταν ένας από τους λίγους επιζόντες μαχητές του. 

Μετά την ήττα, ο Αριστίας αναγκάστηκε να εγκαταλείψει τη Βλαχία. Η Ραλλού Καρατζά τον είχε στείλει με δικά της έξοδα στη Γαλλία για να σπουδάσει υποκριτική τέχνη στον Τάλμα Φρανσουά Ζοζέφ. Το 1827 επέστρεψε στο Βουκουρέστι. Εκεί δίδαξε ελληνικά και γαλλικά στο Εθνικό Κολλέγιο του Αγίου Σάββα. Το 1833 ίδρυσε θεατρική σχολή όπου δίδαξε. Ο Αριστίας έθεσε τα θεμέλια του επαγγελματικού  ρουμάνικου θεάτρου.

Παράλληλα ήταν μεταφραστής και συγγραφέας. Μετέφρασε στα ρουμανικά την Ιλιάδα του Ομήρου καθώς και Πλούταρχο και Μολιέρο ανάμεσα σε άλλους συγγραφείς.

Το 1840 ο Αριστίας πήγε στην Αθήνα για τη δημιουργία νέου ελληνικού θεατρου. Αντιμέτωπος με το βαυαρικό καθεστώς του Όθωνα επέστρεψε στο Βουκουρέστι. Κατά τη Ρουμανική Επανάσταση του 1848 ο Αριστίας  συμμετείχε ως συνταγματάρχης της Εθνικής Φρουράς. Μετά την κατάπνιξη της επανάστασης έζησε στην Αυστρία, τη Γαλλία, την Τουρκία και την Ελλάδα. Το 1851 επέστρεψε στη Ρουμανία.

## Πηγές
* Φωτιάδης, Δημήτρης (1971): *Η Επανάσταση του 21*, Μέλισσα, τόμος Α', σσ. 271-272

Κατηγορία:Ρουμάνοι ηθοποιοί
Κατηγορία:Έλληνες συγγραφείς του 19ου αιώνα
Κατηγορία:Ρουμάνοι συγγραφείς
Κατηγορία:Ρουμάνοι στρατιωτικοί
Κατηγορία:Αγωνιστές του 1821
Κατηγορία:Ρουμάνοι επαναστάτες
Κατηγορία:Έλληνες μέλη της Φιλικής Εταιρείας
Κατηγορία:Ρουμάνοι μέλη της Φιλικής Εταιρείας
Κατηγορία:Έλληνες μεταφραστές
Κατηγορία:Ρουμάνοι μεταφραστές
Κατηγορία:Έλληνες ηθοποιοί θεάτρου
Pi

Η συντομογραφία λατινικών χαρακτήρων **Pi** ή **pI** (στην αγγλική γλώσσα προφέρεται πι-άι) και ελληνικός αριθμός μπορεί να αναφέρεται:

*Ως **pi** στην μαθηματική σταθερά&nbsp;≈&nbsp;...
*Ως **pI** στο Ισοηλεκτρικό σημείο, διεθνή συμβολισμό στη Βιοχημεία.
*Ως **ΡΙ΄** ή **ρι΄** στον αριθμό 110 στο ελληνικό σύστημα αρίθμησης.
Γλάρος

μικρογραφία|Γλάρος

**Γλάροι** ονομάζονται διάφορα είδη στεγανοπόδων πτηνών, τα οποία κατατάσσονται στην οικογένεια των λαριδών.

Ο γλάρος έχει σώμα ατρακτοειδές και φτερούγες πολύ μακριές και μυτερές. Τα πόδια του έχουν τέσσερα δάχτυλα το καθένα, από τα οποία τα τρία συνδέονται με νηκτική μεμβράνη. Παρόλο που έχει αρκετή αντοχή στο πέταγμα του, δεν είναι πολύ γρήγορος (οι αποστάσεις που διανύει είναι συνήθως αντίθετες από τον άνεμο).  

Έχει την ικανότητα να επιπλέει πάνω στο νερό ενώ κολυμπά με ευκολία αλλά και κινείται γρήγορα στο έδαφος.  

Ζει συνήθως σε πολυάριθμες ομάδες κοντά στις θαλάσσιες ακτές, γιατί εκεί μπορεί να βρει πιο εύκολα τροφή. 

Οι γλάροι συχνάζουν συνήθως σε απομονωμένες και μικρές νησίδες. Οι αποικίες τους συνήθως αποτελούνται από 10 έως 65 ζευγάρια. Τρέφεται με κάθε είδος τροφής και για να την βρει ταξιδεύει μαζί με τα πλοία ή πετά πάνω από λιμάνια. 

"Κατοικεί" σε μικρές φωλιές που δημιουργεί στις σχισμές των παραθαλάσσιων βράχων ή στις αμμουδιές. Μερικά από τα πολυάριθμα είδη γλάρων είναι:

*ο βασιλικός ή αργυρόχρους γλάρος
*ο τεφρόχρους και 
*ο μελάγχρους γλάρος.
Ο κοινός ή γελών και ο κοράλλινος είναι είδη γλάρων με μέτριες διαστάσεις. Ο πιο μικρόσωμος γλάρος ονομάζεται "μικρός" και ένα από τα μεγαλύτερα είδη ονομάζεται "μέγας".

## Παραπομπές


## Πηγές

* Εγκυκλοπαίδεια "Δομή" τόμος 3ος

  

Κατηγορία:Λαρίδες
Γ΄ Εθνική ποδοσφαίρου ανδρών 1998-1999

Το πρωτάθλημα της **Γ΄ Εθνικής ποδοσφαίρου ανδρών της περιόδου 1998-99** διεξήχθη σε δύο ομίλους με τη συμμετοχή 24 ομάδων. Με την ολοκλήρωση του πρωταθλήματος την άνοδο στην Β΄ Εθνική εξασφάλισαν το Αιγάλεω, ο Παναιγιάλειος, ο Ολυμπιακός Βόλου και η Νάουσα . Υποβιβάστηκαν στη Δ΄ Εθνική ο Αιολικός, η Αχαϊκή, ο Παναργειακός, ο Ε.Α. Ρεθυμνιακού,  ο Λεβαδειακός , η Δόξα Δράμας, η Καστοριά, οι Αμπελόκηποι,  η Πρέβεζα και ο Αετός Σκύδρας.

## Νότιος όμιλος
### Βαθμολογία

## Βόρειος όμιλος
### Βαθμολογία

*1Η Καστοριά είχε ένα μηδενισμό και -1 βαθμό
*2Η Δόξα είχε δύο μηδενισμούς και -2 βαθμούς

## Αγώνας μπαράζ
Ο αγώνας μπαράζ πραγματοποιήθηκε μεταξύ του Ατρομήτου και του Λεβαδειακού που ισοβάθμησαν στη ζώνη του υποβιβασμού του Νοτίου ομίλου. Ο αγώνας έγινε στην Πάτρα και νικητής αναδείχθηκε ο Ατρόμητος στην παράταση, με σκορ 1-0.

*9 Ιουνίου 1999, Στάδιο Παναχαϊκής: **[[Α.Π.Σ. Ατρόμητος Αθηνών|Ατρόμητος]]** – Λεβαδειακός: 1-0 (παράταση).

## Παραπομπές


## Πηγές
* Rsssf Πρωτάθλημα Γ Εθνικής, 1998-99

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1998-1999
Δημοκρατικό Κόμμα (Ελλάδα)

Με το όνομα **Δημοκρατικό Κόμμα** στην Ελλάδα υπήρχαν τα εξής βραχύβια κόμματα:

*Δημοκρατικόν Κόμμα (Ελλάδα, 1935) - 1936, με ιδρυτή τον Γεώργιο Παπανδρέου
*Δημοκρατικόν Κόμμα (Ελλάδα, 1953) (10/7/1953 έως 1/9/1953), με βουλευτές και άλλα πολιτικά στελέχη που είχαν διαγραφεί από την Ε.Π.Ε.Κ.
Οπτικό νεύρο

260px|right|thumb|Οφθαλμικοί μύες και οπτικό νεύρο

Το **οπτικό νεύρο** είναι σημαντικό κρανιακό νεύρο. Η πορεία του είναι από τον οφθαλμικό βολβό προς τον εγκέφαλο. Αποτελείται από περίπου 1 εκατομμύριο ίνες και 

## Πηγές


Κατηγορία:Μάτι
Κατηγορία:Νευρικό σύστημα
Γ΄ Εθνική ποδοσφαίρου ανδρών 1995-1996

Το πρωτάθλημα της **Γ΄ Εθνικής ποδοσφαίρου ανδρών της περιόδου 1995-96** διεξήχθη σε δύο ομίλους με τη συμμετοχή 30 ομάδων. Με την ολοκλήρωση του πρωταθλήματος την άνοδο στην Β΄Εθνική εξασφάλισαν ο Παναιτωλικός, ο Α.Ο. Πύργου, η Νίκη Βόλου και ο Πανσερραϊκός. Στη Δ΄Εθνική υποβιβάστηκαν οι ομάδες: Απόλλων Κρύας Βρύσης, Πόντιοι Βέροιας, Κοζάνη, Εορδαϊκός, Α.Ο. Βελισσαρίου, Φωκικός, Α.Ο. Χαϊδαρίου, Φωστήρας, Πανναυπλιακός Ηρακλής, Α.Ο. Χαλκίδα, Α.Ο. Χανιά και Χαραυγιακός.

Τα αποτελέσματα της τελευταίας αγωνιστικής του πρωταθλήματος περιλάμβαναν μεγάλες ανατροπές,  οι οποίες κίνησαν τις υποψίες της ΕΠΟ, με αποτέλεσμα να ζητήσει από την ΕΠΑΕ να ξεκινήσει έρευνα για τους συγκεκριμένους αγώνες. Χαρακτηριστική ήταν η περίπτωση της αναμέτρησης Νιγρίτας – Αγροτικού Αστέρα. Ο Αγροτικός Αστέρας που χρειαζόταν έναν βαθμό για να παραμείνει στην κατηγορία, έχανε από τη Νιγρίτα με 3 - 0 ως το 86ο λεπτό, αλλά πέτυχε να ισοφαρίσει και να παραμείνει στην κατηγορία, σημειώνοντας τρία τέρματα στα τελευταία λεπτά του αγώνα.

## Βαθμολογίες
### Νότιος Όμιλος

### Βόρειος Όμιλος

## Παραπομπές


## Πηγές

*Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
*Rsssf Πρωτάθλημα Γ Εθνικής, 1995-96

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1995-1996
Μέττα Τσικρικά

Η **Μέττα Τσικρικά** είναι Ελληνίδα δημοσιογράφος.

Γεννήθηκε στη Χαλκίδα στις 12 Ιανουαρίου του 1961. Σπούδασε στη Φιλοσοφική Σχολή του Πανεπιστημίου Αθηνών. Έκανε μεταπτυχιακές σπουδές στην Βαλκανική Ιστορία στα κολλέγια SSEES και LSE στο Πανεπιστήμιο του Λονδίνου. Το 2009 αποφοίτησε και από το κολλέγιο SOAS του Πανεπιστημίου του Λονδίνου, με πτυχίο (ΒΑ) στην αραβική γλώσσα και φιλολογία.

Η δημοσιογραφική της καριέρα ξεκίνησε το 1990 στην ελληνική υπηρεσία του BBC World Service, όπου εργάστηκε μέχρι το κλείσιμο της υπηρεσίας το 2005. Από το 1992 και επί δεκαεννέα χρόνια ήταν ανταποκρίτρια στο Λονδίνο του ελληνικού τηλεοπτικού σταθμού Mega Channel. Από το 2007 είναι δημοσιογράφος στο βραβευμένο πρόγραμμα Newshour του BBC World Service.

Ζει στο Λονδίνο με τον σύζυγό της, Όθωνα Αναστασάκη, πανεπιστημιακό στην Οξφόρδη, και τον γιο τους, Άγγελο.

Κατηγορία:Ελληνίδες δημοσιογράφοι
Κατηγορία:Δημοσιογράφος-επέκταση
Ρόμπερτ Νόις

Ο **Ρόμπερτ Νόρτον Νόις** (αγγλικά: *Robert Norton Noyce*, 12 Δεκεμβρίου 1927 – 3 Ιουνίου 1990), γνωστός με το παρωνύμιο «ο Δήμαρχος της Σίλικον Βάλλεϋ», ήταν ο ιδρυτής των εταιρειών Fairchild Semiconductor το 1957 και της Intel το 1968. Επίσης, από κοινού με τον Τζακ Κίλμπι, παρουσίασαν τρόπους συνδυασμού (πολύ) μεγάλου αριθμού κρυσταλλολυχνιών (transistor) σε πολύ μικρές κατασκευές από πυρίτιο, που έγιναν γνωστά ως «μικρο-ψηφίδες» (microchips). Το επίτευγμα αυτό πυροδότησε την επανάσταση των προσωπικών υπολογιστών και χάρισε στη Σίλικον Βάλλεϋ το όνομά της. Ο Νόις υπήρξε επίσης μέντορας και πατρική φιγούρα μιας ολόκληρης γενιάς επιχειρηματιών.

## Παραπομπές


## Πηγές
* Λυπιτάκης, Ηλίας Α. (2005). *«Μαθηματικές και υπολογιστικές ανακαλύψεις: Μεγάλες ανακαλύψεις και επιτεύγματα»*, ΛΕΑ, Αθήνα. Τόμος 2, σελ. 129. ISBN 9608727561.

## Εξωτερικοί σύνδεσμοι
* 

Κατηγορία:Αμερικανοί φυσικοί
Κατηγορία:Αμερικανοί εφευρέτες
Κατηγορία:Αμερικανοί επιχειρηματίες
Κατηγορία:Αμερικανοί επιστήμονες υπολογιστών
Αριθμητικά

**Αριθμητικά** ονομάζονται οι λέξεις που φανερώνουν κάποια ποσότητα απόλυτη η σχετική. Τα αριθμητικά μπορεί να είναι επίθετα ή ουσιαστικά. Περιλαμβάνονται στη γραμματική πολλών γλωσσών.

## Ελληνική γλώσσα

### Επίθετα
Τα αριθμητικά επίθετα χωρίζονται σε
# Απόλυτα 
# Τακτικά
# Πολλαπλασιαστικά
# Αναλογικά

#### Απόλυτα αριθμητικά
Τα απόλυτα αριθμητικά φανερώνουν συγκεκριμένο αριθμό από πράγματα.

#### Τακτικά αριθμητικά
Τα τακτικά αριθμητικά δείχνουν τη σειρά ή τη θέση κάποιου πράγματος.

#### Πολλαπλασιαστικά αριθμητικά
Τα πολλαπλασιαστικά αριθμητικά μας φανερώνουν πόσες φορές πολλαπλάσιο είναι ένα αντικείμενο από ένα απλό. Δείχνουν, δηλαδή, από πόσα απλά μέρη αποτελείται ένα αντικείμενο. Για παράδειγμα: διπλός, τριπλός.

#### Αναλογικά αριθμητικά
Τα αναλογικά αριθμητικά, σε αντίθεση με τα πολλαπλασιαστικά, μας φανερώνουν πόσες φορές πολλαπλάσιο είναι ένα αντικείμενο από κάποιο άλλο.

### Ουσιαστικά
Στα αριθμητικά ουσιαστικά περιλαμβάνονται οι απόλυτοι αριθμοί που χρησιμοποιούμε για την απαρίθμηση ή για να αναφερθούμε στο συγκεκριμένο ψηφίο ή αριθμό, και τα περιληπτικά αριθμητικά.

#### Απόλυτοι αριθμοί

#### Περιληπτικά αριθμητικά
Στα περιληπτικά αριθμητικά περιέχονται δύο κατηγορίες. Αυτά τα οποία δείχνουν μια ποσότητα με ασάφεια και αυτά τα οποία δείχνουν μια ομάδα πραγμάτων με συγκεκριμένο αριθμό. 

## Άλλες γλώσσες
Σε πολλές γλώσσες δεν υπάρχει διαχωρισμός των αριθμητικών. Σε άλλες πάλι υπάρχει μεγαλύτερος ή διαφορετικός διαχωρισμός.

## Πηγές
* 

Κατηγορία:Γραμματική
1411 Μπράουνα

Η **Μπράουνα (Brauna)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,873. Ανακαλύφθηκε το 1937 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το επώνυμο της Μάργκρετ Μπράουν (*Margret Braun*), συζύγου του Γερμανού αστρονόμου Χάινριχ Φοχτ.

## Φυσικά χαρακτηριστικά
Η μέση διάμετρος της Μπράουνα εκτιμάται σε 31,18 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0794. Η Μπράουνα περιστρέφεται γύρω από τον εαυτό της μία φορά κάθε 4 ώρες και 54 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπραουνα
1412 Λαγκρυλά

Ο **Λαγκρυλά (Lagrula)** είναι ένας αστεροειδής που κινείται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,162. Ανακαλύφθηκε το 1937 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του προς τιμή του Γάλλου αστρονόμου Ζοαννύ-Φιλίπ Λαγκρυλά (*Joanny-Philippe Lagrula*), διευθυντή του αστεροσκοπείου του Αλγερίου από το 1931 ως το 1938.

## Φυσικά χαρακτηριστικά
Τα φυσικά χαρακτηριστικά του Λαγκρυλά είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λαγκρυλα
1413 Ρουκαρί

Η **Ρουκαρί (Roucarie)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,04. Ανακαλύφθηκε το 1937 από τον Γάλλο αστρονόμο Λουί Μπουαγιέ, που παρατηρούσε από το Αλγέρι και του έδωσε το όνομα της μητέρας του.

## Φυσικά χαρακτηριστικά
Η μέση διάμετρος της Ρουκαρί εκτιμάται σε 21,45 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,1677. Δεν είναι γνωστό αν και με ποια περίοδο περιστρέφεται η Ρουκαρί γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρουκαρι
1415 Μαλωτρά

Η **Μαλωτρά (Malautra)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,912. Ανακαλύφθηκε το 1937 από τον Γάλλο αστρονόμο Λουί Μπουαγιέ, που παρατηρούσε από το Αλγέρι και της έδωσε το όνομα της συζύγου του.

## Φυσικά χαρακτηριστικά
Η μέση διάμετρος της Μαλωτρά εκτιμάται σε 14,47 χιλιόμετρα. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,1123. Η Μαλωτρά περιστρέφεται γύρω από τον εαυτό της πιθανώς μία φορά κάθε 12 περίπου ώρες (κάτω όριο).

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαλωτρα
1416 Ρενωξά

Ο **Ρενωξά** (*Renauxa*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,367. Ανακαλύφθηκε το 1937 από τον Γάλλο αστρονόμο Λουί Μπουαγιέ, που παρατηρούσε από το Αλγέρι. Ο αστεροειδής αυτός πήρε το όνομά του από το επώνυμο του Π. Ρενό, ενός Γάλλου βοηθού αστρονόμου στο αστεροσκοπείο του Αλγερίου.

## Φυσικά χαρακτηριστικά
Η μέση διάμετρος του Ρενωξά εκτιμάται σε 28,95 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,1459. Ο Ρενωξά περιστρέφεται γύρω από τον εαυτό του μία φορά κάθε 8 ώρες και 42 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρενωξα
1418 Φαγιέτα

μικρογραφία|Η τροχιά του αστεροειδούς 1418 Φαγιέτα
Η **Φαγιέτα (Fayeta)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,938. Ανακαλύφθηκε το 1903 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη, και πήρε το όνομά της από το επώνυμο του διευθυντή του Αστεροσκοπείου της Νίκαιας Γκαστόν Φαγιέ (*Gaston Fayet*).

## Φυσικά χαρακτηριστικά
Η μέση διάμετρος της Φαγιέτας εκτιμάται σε 10,02 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,2571. Η Φαγιέτα περιστρέφεται γύρω από τον εαυτό της μία φορά κάθε περίπου 60 ως 65 ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φαγιετα
1419 Ντάντσιχ

Ο **Ντάντσιχ** (*Danzig*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,26. Ανακαλύφθηκε το 1929 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από τη γερμανική ονομασία της πόλεως Γκντανσκ της Πολωνίας, το οποίο τότε ήταν σχεδόν αποκλειστικά γερμανόφωνο και αποτελούσε ελεύθερη πόλη μεταξύ της Πολωνίας και της Γερμανίας.

## Φυσικά χαρακτηριστικά
Η μέση διάμετρος του Ντάντσιχ εκτιμάται σε 16,1 χιλιόμετρα περίπου. Ο φασματικός τύπος του είναι άγνωστος, ενώ το άλβεδό του είναι 0,18. Ο Ντάντσιχ περιστρέφεται γύρω από τον εαυτό του μία φορά κάθε 8 ώρες και 7,2 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νταντσιχ
Κατηγορία:Γκντανσκ
1420 Ράντκλιφ

Ο **Ράντκλιφ (Radcliffe)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,822. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή της τάξεως του 1912 του Κολεγίου Ράντκλιφ της Βοστώνης.

## Φυσικά χαρακτηριστικά
Ο φασματικός τύπος του Ράντκλιφ είναι **X**.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ραντκλιφ
1421 Εσπεράντο

μικρογραφία|Η τροχιά του αστεροειδούς 1421 Εσπεράντο
Ο **Εσπεράντο (Esperanto)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,251. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από την τεχνητή γλώσσα Εσπεράντο. Ο Βάισαλα ονόμασε και έναν άλλον αστεροειδή, τον 1462 Ζάμενχοφ, προς τιμή του δημιουργού της Εσπεράντο.

## Φυσικά χαρακτηριστικά
Η μέση διάμετρος του Εσπεράντο εκτιμάται σε 43,31 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,0714.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Εσπεραντο
1421 Εσπερ
Γενετικά τροποποιημένοι οργανισμοί

Ένας **γενετικά τροποποιημένος οργανισμός** (ΓΤΟ) είναι οποιοσδήποτε οργανισμός του οποίου το γενετικό υλικό έχει τροποποιηθεί με τη χρήση τεχνικών γενετικής μηχανικής (δηλ. ένας γενετικά επεξεργασμένος οργανισμός). Οι ΓΤΟ χρησιμοποιούνται για την παραγωγή πολλών φαρμάκων και γενετικώς τροποποιημένων τροφίμων και χρησιμοποιούνται ευρέως στην επιστημονική έρευνα και την παραγωγή άλλων αγαθών. Ο όρος ΓΤΟ είναι πολύ κοντά στον τεχνικό νομικό όρο "ζωντανός τροποποιημένος οργανισμός", ο οποίος ορίζεται στο πρωτόκολλο της Καρθαγένης για τη βιοασφάλεια, το οποίο ρυθμίζει το διεθνές εμπόριο των ζώντων ΓΤΟ (συγκεκριμένα, "οποιοσδήποτε ζωντανός οργανισμός που διαθέτει νέο συνδυασμό γενετικού υλικού που λαμβάνεται μέσω της χρήσης της σύγχρονης βιοτεχνολογίας").

Ένας πιο συγκεκριμένος τύπος ΓΤΟ είναι ο **διαγονιδιακός οργανισμός**. Αυτός είναι ένας οργανισμός του οποίου η γενετική σύνθεση έχει τροποποιηθεί με την προσθήκη γενετικού υλικού από έναν μη σχετιζόμενο οργανισμό. Αυτό δεν πρέπει να συγχέεται με τον γενικότερο τρόπο με τον οποίο χρησιμοποιείται η ταμπέλα «ΓΤΟ» για την ταξινόμηση γενετικά τροποποιημένων οργανισμών, καθώς συνήθως οι ΓΤΟ είναι οργανισμοί των οποίων η γενετική σύνθεση έχει τροποποιηθεί χωρίς την προσθήκη γενετικού υλικού από άσχετο οργανισμό.

Ο πρώτος γενετικά τροποποιημένος ποντικός δημιουργήθηκε το 1974 και το πρώτο φυτό παρήχθη το 1983.

## Παραπομπές


Κατηγορία:Διατροφή